stanford-oval/wikipedia huggingface dataset:
גביע ארצות הברית הפתוח
זכיות > זכיות לפי מדינות

| מדינה | זכיות | מועדונים |
| --- | --- | --- |
| ניו יורק | 26 | ניו יורק גריק אמריקן אטלס אסטוריה (4), ניו יורק פאנסייפריאן-פרידומס (3), ברוקלין היספנו (2), ברוקלין איטליאנס (2), ניו יורק אמריקנס (2), ניו יורק ברוקהטן, ברוקלין פילד קלאב, ברוקלין סנט מאריס סלטיק, ניו יורק איינטרכט, ניו יורק ג'רמן-הונגריאן, ניו יורק קריט, ניו יורק הוטה בווריאן, הכח ניו יורק, ניו יורק הונגריה, ניו יורק נשיונלס, ניו יורק יוקרייניאנס, ברוקלין רובינס דריי דוק, רוצ'סטר ריינג'ינג ריינוס |
| קליפורניה | 15 | מכבי לוס אנג'לס (5), סן פרנסיסקו גריק-אמריקן (2), לוס אנג'לס גלאקסי (2), לוס אנג'לס קיקרס (2), מקלוויין קאנבסבאקס, מקסיקו, סן פרנסיסקו איטליאנס אתלטיק קלאב, סן חוזה אוקס |
| פנסילבניה | 14 | בית לחם סטיל (5), פילדלפיה יוקרייניאנס (4), הארמרוויל הוריקיינס (2), גלטין, מורגן סטראסר, יוריק טראקרס |
| מיזורי | 12 | סטיקס, באר ופולר (3), סנט לואיס קוטיס (2), סנט לואיס סימפקינס-פורד (2), סנט לואיס בן מילרס, סנט לואיס בוש סיניירס, קנזס סיטי וויזרדס, סנט לואיס סקאלין סטיל |
| אילינוי | 9 | שיקגו פייר (4), שיקגו ספרטה (2), שיקגו ויקינג, שיקגו איגלס, שיקגו פלקונס |
| מסצ'וסטס | 9 | פול ריבר מארקסמן (4), פול ריבר רוברס, ניו בדפורד וויילרס, ניו אינגלנד רבולושן, פול ריבר פונטה דלגדה, שושין אינדיאנס |
| וושינגטון | 4 | סיאטל סאונדרס (4) |
| וושינגטון די. סי. | 4 | די. סי. יונייטד (3), קלוב אספניה |
| קנזס | 3 | ספורטינג קנזס סיטי |
| ניו ג'רזי | 3 | אליזבת (2), פטרסון |
| טקסס | 3 | דאלאס (2), יוסטון דינמו |
| פלורידה | 1 | סיינט פיטרסברג קיקרס |
| מרילנד | 1 | בולטימור |
| אוהיו | 1 | קולומבוס קרו |
| רוד איילנד | 1 | פוטאקט |
| וירג'יניה | 1 | ריצ'מונד קיקרס |
| ג'ורג'יה | 1 | אטלנטה יונייטד |
1 2  המועדון נקרא כיום ספורטינג קנזס סיטי, והיה מהעיר קנזס סיטי, שבמיזורי כשזכה בפעם הראשונה בגביע ארצות הברית הפתוח בשנת 2004. המועדון עבר לאצטדיון בעיר קנזס סיטי שבקנזס בשנת 2007.
זכיות > זכיות רצופות

מספר הזכיות הרצופות הגדול ביותר הוא שלוש פעמים, ורק שני מועדונים עשו זאת: ניו יורק גריק אמריקן אטלס אסטוריה (1967, 1968, 1969), וסיאטל סאונדרס (2009, 2010, 2011).
זכיות > דאבלים

הדאבל המסורתי הוא זכייה בעת ובעונה אחת בליגה ובגביע, הישג אליו הגיעו חמשת המועדונים הבאים:
פול ריבר מארקסמן (1924, 1930)
פילדלפיה יוקרייניאנס (1961, 1963)
די. סי. יונייטד (1996)
שיקגו פייר (1998)
לוס אנג'לס גלאקסי (2005)
שיאי שחקנים > הכובשים המצטיינים

הטבלה שלהלן מציגה את השחקנים עם מספר השערים הגבוה ביותר בגביע ארצות הברית הפתוח בתקופה המקצוענית המודרנית (1995–הווה).
| דירוג | שחקן | שערים | הערות |
| --- | --- | --- | --- |
| 1 | סבסטיאן לה טו | 16 |  |
| 2 | קני קופר | 13 |  |
| 2 | חיימה מורנו | 13 |  |
| 2 | דייוויד ביולו | 13 |  |
| 2 | ג'וני מניונגר | 13 |  |
שיאי שחקנים > הכובשים המצטיינים לפי עונות

| עונה | שחקן | מועדון | שערים | הערות |
| --- | --- | --- | --- | --- |
| 2010 | פאולו ג'וניור   נייט ג'קווה | מיאמי   סיאטל סאונדרס | 5 |  |
| 2011 | דייוויד ביולו | ריצ'מונד קיקרס | 6 |  |
| 2012 | בריאן שרייבר | קרוליינה ריילהוקס | 5 |  |
| 2013 | דוויין דה רוסאריו   פרדריק פיקיון | די. סי. יונייטד   פורטלנד טימברס | 5 |  |
| 2014 | קני קופר | סיאטל סאונדרס | 6 |  |
| 2015 | דום דוואייר   כריסטיאן נמת | ספורטינג קנזס סיטי | 5 |  |
| 2016 | דייוויד אקם   אדווין בורבואה | שיקגו פייר   לה מאקינה | 5 |  |
| 2017 | בייה דג'יבי פאל   סטפנו פינהו   בראדלי רייט-פיליפס | סינסינטי   מיאמי   ניו יורק רד בולס | 4 |  |
| 2018 | מאורו מנוטאס | יוסטון דינמו | 6 |  |
| 2019 | דרווין קינטרו | מינסוטה יונייטד | 6 |  |
SVT Barnkanalen

| --- | --- |

 פרטי הערוץ
 מדינה:  שוודיה
 סוג:  ערוץ טלוויזיה ציבורי
 תאריך השקה:  23 בדצמבר 2002
 בעלות:  Sveriges Television
 משרד ראשי:  סטוקהולם 
 פורמט תמונה:  HDTV) 576i) (בין 2002-2015) HDTV) 1080i) (מאז 2015)
 
 www.svt.se/barnkanalen/
 
SVT Barnkanalen (נקרא גם SVTB או Barnkanalen) הוא ערוץ טלוויזיה ציבורי המשודר בשוודיה, ומשדר תוכן לילדים.
היסטוריה

Barnkanalen החל לשדר ב-23 בדצמבר 2002. בשנה הראשונה שלו הערוץ שידר בין 6:30 בבוקר עד 6:00 בערב בימי חול. בנוסף הערוץ לקח "חופשת קיץ" בין ה-23 במאי עד ה-18 באוגוסט. בשאר זמן השידורים שידר הערוץ תוכן שונה, דוגמת טניס.
התוכניות ששודרו בשעות הבוקר כוונו לילדי הגן, ואילו תוכניות אחר הצוהריים היו מיועדות לילדים מבוגרים יותר (לפני גיל העשרה). מיד לאחר תוכניות הבוקר שודרו שידורים חוזרים וב-13:00 שודרה בערוץ תוכנית אינטראקטיבית בשם Twebby ולאחריה הוצגו תוכניות לילדים גדולים יותר. באחר הצוהריים שודרו תוכניות אנימציה, תוכניות בשפה האנגלית ודרמות מארכיון SVT.
ב-1 בנובמבר 2003 הערוץ החל לשדר בסופי שבוע, מ-7:00 בבוקר, והחל משנת 2004 החל הערוץ לשדר במשך כל ימות השנה.
ב-27 באוגוסט 2007 הרחיב הערוץ את שידוריו עד 7 בערב.
תוכניות > טרום בית-ספר

תוכניות הבוקר, המיועדות לגיל הרך, לא משודרות בשפה השוודית, הן מתורגמות לשוודית או ללא קול, כיוון שדיבוב יקר לביצוע, כמו גם הפקת תוכניות חדשות.
תוכניות > טרום תקופת גיל ההתבגרות

התוכניות המשודרות כוללות סדרות דרמה שונות מאוסטרליה, ארצות הברית, בריטניה, הולנד, יפן וקנדה.
בין השנים 2011 עד 2014 היה אחראי הערוץ על שידור תחרות האירוויזיון לאחר ששודרה ב-SVT1.
זמינות

בתחילה היה זמין הערוץ בשידורי הלוויין של Canal Digital, והיה משודר באופן חופשי, ובכך היה הערוץ הראשון ששודר ללא הצפנה. כמו כן הערוץ חתם על הסכם הפצה עם Viasat בשנת 2003.
זמינות > פופולריות

בשנת 2013 אחוז הצפייה הממוצע של הערוץ היה 3.5%.
גלריה

סמליל הערוץ בין השנים 2002-2006
סמליל הערוץ בין השנים 2006-2008
סמליל הערוץ בין השנים 2008-2012
סמליל הערוץ הנוכחי
הערות שוליים

↑  הדף לא נמצא
| ערוצי טלוויזיה בשוודיה |
| --- | --- | --- |
| SVT | SVT1 • SVT2 • SVT24 • SVT Barnkanalen • Kunskapskanalen • SVT World |  |
| MTG | TV3 • TV6 • TV8 • TV10 • Viasat Film • Viasat Film Family • Viasat Film Action • Viasat Film Comedy • Viasat Film Hits • Viasat Series • Viasat Sport • Viasat Fotboll • Viasat Motor • Viasat Hockey • Viasat Golf • Viasat Nature • Viasat Explore • Viasat History • Viasat Ticket |  |
| TV4 | TV4 • Sjuan • TV12 • TV4 Film • TV4 Fakta XL • TV4 Sport • TV4 Guld • TV4 Komedi • C More Entertainment |  |
| Discovery | Kanal 5 • Kanal 9 • Kanal 11 • יורוספורט 1 • יורוספורט 2 • TLC • Animal Planet Nordic |  |
| Viacom | MTV • קומדי סנטרל • ניקלודיאון • ניק ג'וניור • Nicktoons |  |
| שירותי טלוויזיה | Viasat • Canal Digital • Boxer TV Access • Com Hem • Tele2 • Tele2Vision • Telia Digital-tv • UPC |  |
שירן סנדל

שירן סֶנְדֶל (נולדה ב-30 באפריל 1987) היא שחקנית, מנחת טלוויזיה וזמרת ישראלית.
| --- | --- |

 לידה:  30 באפריל 1987 (בת 37) קרית טבעון‏‎, ישראל 
 מדינה:  ישראל 
 תקופת הפעילות:  מ-2006 
 מספר צאצאים:  1
 פרסים והוקרה:  מקום ראשון בתחרות 100 הכוכבים של השנה בעיתון מעריב לנוער, לשנת 2015
 פרופיל ב-IMDb
ביוגרפיה

סנדל נולדה וגדלה בקריית טבעון.
בתיכון למדה במגמת תיאטרון, ושם הופיעה במספר מחזות כגון "אוליבר טוויסט", "תיבת נח" ו"חתולים". בגיל 14 החלה להשתתף בפרסומות והצגות ילדים.
את שירותה בצה"ל עשתה כמש"קית שלישות במחנה גלילות. לאחר שחרורה, עבדה בצוות בידור על אונייה במשך כשלושה חודשים. לאחר מכן, למדה במכינה של סטודיו למשחק של יורם לוינשטיין.
ב-2006 השתתפה בקליפ של השיר "רוצה בנות" של חובבי ציון.
בשנת 2009 השתתפה במחזמר "בנות הווינקס", בתפקיד סטלה.
בשנים 2012–2016 גילמה את דמותה של "יולי סער" למשך שבע עונות בסדרת הנעורים "גאליס" בערוץ הילדים של HOT.
בשנת 2013 החלה להנחות את התוכנית "ששטוס" בערוץ הילדים, לצד דניאל מורשת. בקיץ אותה שנה, היא השתתפה ב"מופע של גאליס". החל מקיץ 2013 הנחתה את שעשועון הילדים "הבנים והבנות" המשודר בערוץ הילדים. באותה שנה גם פתחה בסיבוב הופעות בשם "המופע של שירן וליאור", יחד עם חברתה בגאליס ליאור כהן. בקיץ 2014 הופיעה בהצגת הילדים "סופרסטאר" לצד מיכל מוכתר וליאור כהן.
בשנת 2014 השתתפה בפרויקט הלהקה בתור "שופטת בתחום יחסי הציבור" וכן בתוכנית התיעוד "Me אני" של ערוץ הילדים. באותה שנה עלה לאקרנים הסרט "גאליס - המסע לאסטרה", בו גילמה את דמותה של זויה. באוקטובר 2014 השתתפה במופע "איי לאב גאליס" ובחג החנוכה, הופיעה ב"משחקי הפסטיגל" עם השיר "זה תורי".
ב-2015 הצטלמה סנדל לעונתה השנייה של הסדרה "פצועים בראש". בנוסף, החלה לשמש כפרזנטורית של מותג תכשיטי הכסף הבינלאומי "תומאס סאבו". בקיץ אותה השנה השתתפה, לצד אודי ואביעד ואחרים, בהצגה "עולם הקרח בספארי", בספארי רמת גן.
ב-2015 השתתפה במופע "היי-סקול פסטיגל" וגם שנה אחר כך השתתפה בפסטיגל, "היי סקול פסטיגל 2".
ביוני 2015 הצטלמה לסרט השני בסדרת "גאליס", "גאליס - קונקט", שיצא לאקרנים ב-14 באפריל 2016.
ב-2017 השתתפה בגרסה הקולנועית לסיטקום הנוער "מועדון החנונים", "מועדון החנונים: הסרט". באותה שנה החל שידור העונה השלישית בסדרת המערכונים הקומית "שבט צוצלת" בערוץ זום לצופי yes. בסדרה, סנדל מגלמת את דמותה של לילך, חניכה בשבט צוצלת.
ב-2018 הצטרפה לעונה השנייה של הסדרה "המלאך השומר שלי" וגילמה את לוסי פרבר, התגלמות השטן.
ב-2018 החלו שידורים של פרקי העונה השנייה של הסדרה "Oboy", בהשתתפות סנדל.
ב-17 במאי 2018 פרסמה שיר בשם "בוא תישאר איתי פה". הקליפ לשיר זכה לכ-50,000 צפיות בתוך יממה.
בשנת 2019 החלה לשחק בסדרה "התחנה" בתפקיד חן לייבוביץ'. באותה שנה שיחקה בסרטו של אלון גור אריה "המוסד" בתפקיד אביגיל. באוקטובר באותה שנה השתתפה יחד עם אחותה, הכדורגלנית קארין סנדל, בעונה השביעית של סדרת הדוקו-ריאלטי "גולסטאריות" ששודרה ב-HOT.
בשנת 2020 השתתפה סנדל בפסטיגל לציון 40 שנה לפסטיגל, וחידשה את השיר "שלוש חברות" יחד עם עדי הימלבלוי וריף נאמן.
באוגוסט 2021 יצא לאקרנים הסרט "שמלת השבת של חנה'לה", בו גילמה את צילי.
בשנת 2021-2022 השתתפה בסדרה זיגי בתור אורקה, המנהלת של חוג הריקוד/כת שבו השתתפה שיקמה (אנה זק).
חיים אישיים

סנדל מתגוררת בתל אביב. אחותה היא הכדורגלנית קארין סנדל והשחקנית שירה לוי היא בת דודתה. בשנת 2025 סנדל ילדה את בנה הבכור.
פילמוגרפיה > טלוויזיה

| שנה | הסדרה | תפקיד | הערות |
| --- | --- | --- | --- |
| 2011 | 101 דרכים לעוף משעשועון | עצמה | מתמודדת בגמר |
| 2012 | גאליצ'ט | עצמה |  |
| 2012 | שעשועון גאליס | עצמה | מתמודדת בגמר |
| 2012–2016 | גאליס | יולי סער | שחקנית ראשית |
| 2013 | סתאאאם! | עצמה |  |
| 2013 | טקס נבחרי הילדים 2012 | עצמה |  |
| 2013 | הבנים והבנות | עצמה | מנחה |
| 2014 | ששטוס | עצמה | מנחה |
| 2014 | Me אני | עצמה |  |
| 2014 | עממיות | מריאן ווזניאקי | אורחת בפרק אחד |
| 2015 | נדחפים | עצמה |  |
| 2016 | פרויקט הלהקה | עצמה | עונה 2 |
| 2016 | הבנים והבנות | עצמה | מנחה |
| 2016 | Oboy | סיוון קינן | שחקנית משנית |
| 2018 | המלאך השומר שלי 2 | לוסי פרבר/ השטן |  |
| 2018 | ארץ נהדרת | עצמה | אורחת בפרק אחד |
| 2018 | שבט צוצלת | לילך |  |
| 2019 | התחנה | חן לייבוביץ' | שחקנית ראשית |
| 2019 | תמרות עשן |  | שחקנית ראשית |
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | גאליס - המסע לאסטרה | יולי סער / זויה |  |
| 2016 | גאליס - קונקט | יולי סער |  |
| 2017 | מועדון החנונים: הסרט | היידי |  |
| 2019 | המוסד | אביגיל |  |
| 2021 | שמלת השבת של חנה'לה | צילי |  |
פילמוגרפיה > מופעים

| שנה | מופע | תפקיד |
| --- | --- | --- |
| 2013 | גאליס - המופע | יולי סער |
| 2014 | איי לאב גאליס | יולי סער |
| 2014 | משחקי הפסטיגל | סוניק |
| 2015 | היי סקול פסטיגל | שירן |
| 2016 | גאליס - מופע סוף | יולי סער |
| 2016 | היי סקול פסטיגל 2 | שירן |
| 2020 | my פסטיגל | שירן |
הערות שוליים

1 2  חן לב, הדבר הגדול הבא: שירן סנדל מסתערת על ערוץ הילדים, באתר nrg‏, 15 בפברואר 2012
↑  חובבי ציון הערוץ הרשמי (2019-07-03), חובבי ציון - רוצה בנות 2006, נבדק ב-2019-07-13
↑  כובשות: דר זוזובסקי ושירן סנדל קוטפות קמפיינים
↑  או, כן: "או בוי" תשודר בכל ספקי התוכן ותשיק עונה שנייה, באתר וואלה, 9 באוגוסט 2018
↑  לירון שמם, ‏"היו תקופות שלא היה אוכל בבית, בקושי לחם", באתר ‏מאקו‏, 13 באוגוסט 2014
↑  דניאל אוחנה, שירן סנדל: "פתטי בעיני שראש הממשלה מוצא זמן לכתוב סטטוס לרותם סלע", במדור "פנאי פלוס" באתר ynet‏, 27 במרץ 2019
↑  לילך מרקוביץ', ‏בשעה טובה: שירן סנדל הפכה לאמא, באתר ‏מאקו‏, 10 בפברואר 2025
| --- | --- |
בקרת זהויות :  NLI: 987007588127305171  VIAF: 317133987   WorldCat (עם VIAF): 317133987
בלב אחד

| --- | --- |

 סינגל בביצוע חדוה עמרני בהשתתפות פלפל לבן
 מתוך האלבום פסטיבל הזמר והפזמון 1978 / אשה
 יצא לאור:  1978
 פורמט:  תקליטון
 תאריך הקלטה:  1978
 שפה:  עברית
 אורך:  3:10
 כתיבה:  חיים חפר
 לחן:  דובי זלצר
 הפקה:  דובי זלצר
"בלב אחד" (ידוע גם בשם "סלאם עליכום" או "בוא תגיד שלום") הוא סינגל שהוקלט על ידי הזמרת הישראלית חדוה עמרני, יחד עם להקתה פלפל לבן. השיר יצא לאור ב-1978, על ידי חברת התקליטים CBS ישראל, במסגרת פסטיבל הזמר והפזמון 1978. מאוחר יותר, נכלל גם באלבומה של עמרני, "אשה", שיצא לאור בשנת 1981.
רקע וכתיבה

השיר נכתב על ידי חיים חפר והולחן והופק על ידי דובי זלצר עבור ביצועה של חדוה עמרני בפסטיבל הזמר והפזמון 1978. הוא נכתב על רקע שיחות השלום בין ישראל למצרים, חפר השתמש במילה "שלום" כמילה בה ניתן לפרש אותה בשתי המשמעויות שלה בעברית. הן כמילת ברכה, והן במשמעות שלה כאי לוחמה. מבחינה מוזיקלית מדובר בשיר דיסקו, אך נעשה בכמה מקומות ניסיונות לחקות מוזיקה ערבית. השיר הגיע למקום השני בפסטיבל, והפסיד לשירו של יזהר כהן, "אבניבי", שזכה באירוויזיון 1978.
עמרני ביצעה את השיר בליווי להקת "פלפל לבן": חיים צדוק, מוריס אסולין, פנינה בריק, ריקי מנור.
מיקומי שיא

|   ‏‏‏  מצעדים שבועיים (1978)> מדינה |   ‏‏‏  מצעדים שבועיים (1978)> מצעד |   ‏‏‏  מצעדים שבועיים (1978)> מיקום שיא |   ‏‏‏  מצעדים שבועיים (1978)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 2 |  |
|   ‏‏‏  מצעדי סוף שנה (1978)> מדינה |   ‏‏‏  מצעדי סוף שנה (1978)> מצעד |   ‏‏‏  מצעדי סוף שנה (1978)> מיקום שיא |   ‏‏‏  מצעדי סוף שנה (1978)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | המצעד השנתי של גלי צה"ל | 16 |  |
גרסאות כיסוי

בשנת 1999 סומפלה מנגינת השיר בשירה של טיפקס "התקליטן" מתוך האלבום "דיסקו מנאייק".
בשנת 2007 ביצעה להקת הפה והטלפיים את השיר באלבומה "קליגרו".
בשנת 2010 הקליטה הזמרת אביבה אבידן את השיר, יחד עם הראפר דן פרבר, במסגרת אלבומה, "צו הלב".
גרסאות כיסוי > גרסתן של שרית חדד ונטע ברזילי

| --- | --- |
 שיר בביצוע שרית חדד ונטע ברזילי
 מתוך האלבום צו השעה
 יצא לאור:  9 בספטמבר 2020
 פורמט:  הזרמת מוזיקה • הורדה דיגיטלית
 סוגה:  פופ
 שפה:  עברית 
 אורך:  2:41
 חברת תקליטים:  נענע דיסק
 כתיבה:  חיים חפר 
 לחן:  דובי זלצר 
 הפקה:  אורן עמנואל
 
ב-9 בספטמבר 2020 הוציאו הזמרות שרית חדד ונטע ברזילי גרסת כיסוי לשיר, במסגרת הפרויקט "צו השעה", לתמיכה בתעשיית המוזיקה הישראלית, שנפגעה בעקבות משבר הקורונה בישראל.
גרסאות כיסוי > רקע

ב-2 באוגוסט 2020 הוכרז על פרויקט מוזיקלי בשם "צו השעה", בו יכללו כ-50 גרסאות כיסוי לשירים שונים מהזמר העברי, ואף נאמרו שמותיהם של חלק מהאמנים המשתתפים בו. הפרויקט הופק על ידי "קרן נכט", בעקבות משבר הקורונה בישראל, שפגע בפרנסתם של מוזיקאים ישראלים, ולדברי יוזמיו, על מנת "לשמור על המוזיקה העברית כדי שנוכל לפתח אותה" ולקדם "חוק מוזיקה ישראלית". ב-8 בספטמבר, יום לפני צאת החלק הראשון של הפרויקט, הוכרז על ביצוען של חדד וברזילי לשיר.
לגרסתן של חדד וברזילי נוספו מילים נוספות אשר נכתבו על ידי ברזילי עצמה, אורן עמנואל ואבשלום אריאל.
גרסאות כיסוי נוספות

בשנת 2003 ביצעו השחקנים איציק כהן, יונתן קוניאק, דוידה קרול ורוזינה קמבוס את השיר במסגרת הסדרה ג'וני.
גרסאות כיסוי נוספות > מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |   ‏‏‏  מצעדים שבועיים (2020)>  |
| --- | --- | --- | --- |
|  ישראל | מדיה פורסט ישראל | 2 |  |
השיר בספרי תווים

פסטיבל הזמר הישראלי תשל"ח, עמ' 4, אור תו, 1978. (הספר בקטלוג ULI)
יגאל טב-אל (עורך), בקצב ישראלי מנגן ושר: מיטב הלהיטים של גדולי היוצרים (חלק ב'), עמ' 80, זמר עם, 1993. (הספר בקטלוג ULI)
היט

| --- | --- |

כרזת הסרט בארצות הברית
 מבוסס על:  L.A. Takedown 
 בימוי:  מייקל מאן 
 הופק בידי:  ארט לינסון, מייקל מאן 
 תסריט:  מייקל מאן 
 עריכה:  ויליאם גולדנברג פסקוואלה בובה דוב הואנינג טום רולף
 שחקנים ראשיים:  רוברט דה נירו אל פצ'ינו ואל קילמר
 מוזיקה:  אליוט גולדנטל 
 צילום:  דנטה ספינוטי 
 מדינה:  ארצות הברית 
 חברת הפקה:  רג'נסי אנטרפרייס
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  15 בדצמבר 1995
 משך הקרנה:  171 דק' 
 שפת הסרט:  אנגלית 
 סוגה:  סרט שוד, סרט פשע, סרט דרמה, סרט פעולה 
 מקום התרחשות:  לוס אנג'לס 
 תקציב:  60 מיליון דולר
 הכנסות:  187.5 מיליון דולר
 הכנסות באתר מוג'ו:   heat
 סרט הבא:  Heat 2 
 דף הסרט ב־IMDb
 
היט (באנגלית: Heat) הוא סרט שוד אמריקאי שיצא לאקרנים ב־1995 בכיכובם של אל פצ'ינו, ואל קילמר ורוברט דה נירו ולצדם אנסמבל שחקנים. הסרט נכתב, בוים והופק על ידי מייקל מאן ומבוסס באופן חלקי על סרט הטלוויזיה משנת 1989, ל.א. טייקדאון, שגם כן בוים ונכתב על ידי מאן.
צוות שחקנים

| שחקן | שם הדמות | הערה |
| --- | --- | --- |
| אל פצ'ינו | וינסנט האנה | נחת לשעבר וקצין בילוש במחלקת הרצח של משטרת לוס אנג'לס והגיבור הראשי של הסרט |
| רוברט דה נירו | ניל מקולי | פושע מתוחכם וכריזמטי והמנהיג של כנופיית השודדים |
| ואל קילמר | כריס שיהרליס | חבר בכנופיה של מקולי |
| טום סייזמור | מייקל צ'ריטו | חבר בכנופיה של מקולי |
| דני טרחו | טרחו | חבר בכנופיה של מקולי |
| קווין גייג' | ווינגרו | פושע חדש שהצטרף לכנופיה של מקולי |
| ג'ון ווייט | נייט | הקומבינטור והמוציא לפועל של מקולי מאחורי הקלעים |
| דיאן ונורה | ג'סטין | אשתו של וינסנט האנה |
| איימי ברנמאן | אידי | חברתו של מקולי |
| אשלי ג'אד | שרלין שיהרליס | אשתו של כריס |
| הנק עזריה | אלן מרציאנו | סוחר משקאות והמאהב של שרלין |
| נטלי פורטמן | לורן | בתה של ג'סטין |
| דניס הייסברט | דונלד בריידן | אסיר משתקם העובד במסעדה וידידו של מקולי |
| ווס סטודי | סמי קסאלס | בלש במחלק הרצח |
| טד לוין | מייק בוסקו | בלש במחלק הרצח |
| מייקלטי ויליאמסון | דרוקר | בלש במחלק הרצח |
| ויליאם פיכטנר | רוג'ר ואן-זנט | מנכ"ל חברת השקעות מושחת |
| הנרי רולינס | יו בני | העובד של ואן-זנט |
| זאנדר ברקלי | ראלף | המאהב של ג'סטין |
| טום נונן | קלסו | האיש על כיסא הגלגלים שנתן למקולי מידע על הבנק המרכזי |
| ג'רמי פיבן | ד"ר בוב | רופא שאליו מקולי מגיע עם כריס שיהרליס הפצוע |
מוזיקה

את המוזיקה לסרט כתב והלחין אליוט גולדנטל.
נועה מנהיים

| --- | --- |
אין תמונה חופשית
 לידה:  15 בספטמבר 1974 (בת 50)
 מדינה:  ישראל ישראל
 השכלה:  אוניברסיטת תל אביב 
 מקצוע:  עורכת מתרגמת מבקרת ספרות מסאית
 
נועה מנהיים (נולדה ב-15 בספטמבר 1974) היא עורכת, מתרגמת, מבקרת ומסאית ישראלית. ראש מחלקת ספרות מקור בהוצאת כנרת זמורה-ביתן.
ביוגרפיה

נועה מנהיים היא בוגרת תואר ראשון במדעי הרוח ובספרות (2014). למדה לתואר ראשון גם קולנוע וטלוויזיה באוניברסיטת תל אביב, כן למדה ביבליותרפיה בסמינר הקיבוצים. לומדת לתואר שלישי בספרות השוואתית.
כתבה ביקורת ספרים עבור "תפוז אנשים", שימשה כמבקרת ספרים ב"ידיעות תקשורת" וב"ידיעות אחרונות", וניהלה את פורום מדע בדיוני ופנטזיה בפורטל ynet.
במשך שלוש שנים הנחתה תוכנית ספרות, "על המדף", בערוץ 23 יחד עם יורם מלצר. בשנת 2002 זכתה בפרס גפן על תרגום ספר המדע הבדיוני "פרנהייט 451", שלו כתבה גם אחרית דבר. כתבה אחרית דבר גם לספרים המתורגמים "ינקי מקונטיקט בחצר המלך ארתור" ו"מפנקסו של שרלוק הולמס".
בשנת 2005 הצטרפה כעורכת להוצאת הספרים כנרת זמורה-ביתן דביר. משנת 2009 משמשת כעורכת ספרות המקור הראשית של ההוצאה. ערכה עשרות כותרים. בשנת 2008 נמנתה עם השופטים בתחרות פרס עינת.
מפרסמת טור דו-שבועי במוסף "הארץ", העוסק בהיסטוריה של התרבות הפופולרית וברשת הקשרים הסמויה שטווה התרבות האנושית לאורך ההיסטוריה והגאוגרפיה של התפתחות הציוויליזציה. בשנת 2019 התפרסם ספרה "הרשת התרבותית", המבוסס על טוריה אלו.
מלמדת קורסים שונים בנושא עריכה וסוגה ספרותית. מרצה בבית הספר "אסכולות", לימודי חוץ של האוניברסיטה הפתוחה. מנחה סדנאות עריכה יחד עם ליאת קפלן במקום לשירה. עמיתה במכון גשר למנהיגות.
בשנת 2019 החלה להגיש בגלי צה"ל ביחד עם איילת טריאסט את ההסכת "האחיות גרים", העוסק בארכיטיפים תרבותיים. ההסכת צבר קהל מאזינים קבוע, ומנהיים וטריאסט מנהלות קבוצת פייסבוק המוקדשת לתוכנית והכוללת תוכן נוסף כגון חידון שבועי בנושא אחד הפרקים.
בשנת 2024 התפרסם ספרה "הרשת הספרותית: מסות על חיבורים ומחברים, יצירות ויוצרות". הספר עוסק בסופרים וסופרות, רובם מהמאה התשע-עשרה ומראשית המאה העשרים, בעולמם הספרותי ובחלק מהגורמים שעיצבו את אופיים ואת כתיבתם ומלווה באיורים של המאיירת עפרה עמית בפתח כל אחד מ-24 פרקי הספר.
מנהיים נשואה ואם לילד.
ספרים שכתבה

הרשת התרבותית: מסות על מסעותיהם של הרעיונות, הוצאת גרף, 2019
הרשת הספרותית: מסות על חיבורים ומחברים, יצירות ויוצרות, הוצאת גרף, 2024
ספרים שערכה (רשימה חלקית)

מוזונגו: סיפורו של המטוס שנפל על הרי הירח, יגאל סרנה (ידיעות אחרונות: ספרי חמד, 2003)
אם יש גן עדן, רון לשם (זמורה-ביתן, 2005)
אותה האהבה, כמעט, מירי רוזובסקי (זמורה-ביתן, 2005)
לידה - כשהרוח והחומר נפגשים, שרי אריסון (כנרת זמורה-ביתן דביר, 2009)
המחוננים, אסף צפור (זמורה-ביתן, 2009)
אם אשכחך, ענת טלשיר (זמורה-ביתן, 2010)
עיר מקלט, ליעד שהם (כנרת, 2013)
אם המושבות, ליעד שהם (כנרת, 2014)
קשורה בנפשו, ליאור אנגלמן (כנרת זמורה-ביתן, דביר, 2018)
ספרים שתרגמה

פרנהייט 451, ריי ברדבורי (אודיסיאה, 2002) (מהדורה חדשה יצאה לאור בהוצאת כנרת, זמורה-ביתן ב-2013)
סיפור: תוכן, מבנה, סגנון ועקרונות הכתיבה והתסריטאות, רוברט מקי (גורדון, 2005)
הערות שוליים

↑  נועה מנהיים, באתר "המגירה"
↑  תמר משמר, המפגש שבין הקורא, הטקסט והמחבר, באתר ynet, 26 בספטמבר 2024
↑  הרשת הספרותית - מסות על חיבורים ומחברים יצירות ויוצרות - נועה מנהיים
↑  הרשת הספרותית, באתר Ofra Amit (באנגלית אמריקאית)
↑   קרן דותן, ג'יין אוסטן, שרלוט ברונטה ואוסקר ויילד קמים לתחייה, באתר הארץ, 20 באוקטובר 2024
| --- | --- |
בקרת זהויות :  NLI: 987007297381405171  BnF: cb167515794 (data)  ISNI: 0000 0000 5110 437X  LCCN: no2008169372  SUDOC: 25739110X  VIAF: 29362869   WorldCat (עם VIAF): 29362869
500 ימים עם סאמר

| --- | --- |

כרזת הסרט בישראל
 בימוי:  מארק וב 
 הופק בידי:  מרק ווטרס, מייסון נוביק 
 תסריט:  סקוט נוסטדטר, מייקל ה. וובר 
 עריכה:  אלן אדוארד בל
 שחקנים ראשיים:  ג'וזף גורדון-לוויט   זואי דשנל
 מוזיקה:  מייקל דאנה 
 צילום:  אריק סטילברג
 מדינה:  ארצות הברית 
 חברה מפיצה:  Fox Searchlight Pictures
 שיטת הפצה:  וידאו על פי דרישה 
 הקרנת בכורה:  ארצות הברית 7 באוגוסט 2009
 משך הקרנה:  95 דקות
 שפת הסרט:  אנגלית
 סוגה:  קומדיה רומנטית, סיפור התבגרות, דרמה קומית, סרט קומדיה 
 מקום התרחשות:  לוס אנג'לס 
 תקציב:  $7,500,000
 הכנסות:  $60,722,734
 הכנסות באתר מוג'ו:   500daysofsummer
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 אתר רשמי
 דף הסרט ב־IMDb
 
500 ימים עם סאמר (באנגלית: (500) Days of Summer) הוא סרט דרמה אמריקאי משנת 2009, שביים מארק ווב, בכיכובם של ג'וזף גורדון-לוויט וזואי דשנל. הסרט הוצג לראשונה בפסטיבל סאנדנס בינואר 2009, שם הוא זכה ל"קימת כבוד". הסרט הפך להיות ללהיט והוא הצליח להכניס פי שמונה מתקציבו. הסרט היה מועמד לשני פרסי גלובוס הזהב בקטגוריות הסרט הטוב ביותר - קומדיה או מוזיקלי והשחקן הטוב ביותר - סרט קומדיה או מוזיקלי לגורדון-לוויט.
עלילה

העלילה מתארת 500 ימים של מערכת יחסים בעלת עליות ומורדות בין תום הנסן (ג'וזף גורדון-לוויט), בחור צעיר שלמד אדריכלות אך עובד ככותב בחברה לכרטיסי ברכה, לבין סאמר פין (זואי דשנל), מזכירה חדשה בחברה בה עובד תום.
תום וסאמר שונים ביסודם; תום מאמין בגורל ובאהבת אמת, וסאמר, לעומתו, לא. לאחר שחברו של תום, מקנזי (ג'פרי ארנד), פולט את העובדה כי לתום יש רגשות כלפי סאמר, סאמר מבהירה לו שהיא מעוניינת שהם יהיו ידידים בלבד. מערכת היחסים ביניהם מתפתחת כאשר הם מתקרבים האחד לשנייה, והיא מתחילה כמבטיחה, אך ככל שהזמן עובר, הרגשות הופכים לחד צדדיים מצדו של תום, אף כי הוא לא שם לב לכך. השניים נפרדים ועוברים מספר חודשים במהלכם תום שבור וביצועיו בעבודה מדרדרים.
תום וסאמר נפגשים ברכבת, בדרך לחתונה של חברה משותפת. הם מדברים ורוקדים יחד, ותום חוזר לפנטזיה של חידוש מערכת היחסים ביניהם. סאמר מזמינה אותו למסיבה שהיא עורכת בביתה, אך כאשר הוא מגיע, הפנטזיה שלו נעלמת לאט לאט והמציאות תופסת את מקומה. לבסוף הפנטזיה מתנפצת לחלוטין, כאשר תום מגלה שהמסיבה שבה הוא נמצא היא למעשה מסיבת האירוסין של סאמר.
לאחר כמה ימים של מרמור ותסכול, תום מחליט לשנות את חייו. הוא מתפטר מהחברה שבה עבד ומחליט לרדוף אחר חלומו להיות ארכיטקט. בהמשך, הוא פוגש את סאמר והשניים מנהלים שיחה סוגרת מעגל, בה מתגלה שהיוצרות התהפכו; תום חושף בפני סאמר שהיא צדקה, משום שאהבה וגורל הם דברים מזויפים, ואילו היא מסבירה לו שהוא היה זה שצדק מלכתחילה. לבסוף, תום משלים עם נישואיה של סאמר.
כמה ימים מאוחר יותר, תום הולך לריאיון עבודה בחברת אדריכלות, שם הוא פוגש בחורה שמועמדת לאותה המשרה שאליה הוא מבקש להתקבל. באותו רגע הוא מגלה שחלק ממנו עדיין מאמין בגורל. הוא מציע לבחורה לצאת לקפה, והיא מסכימה. כאשר הוא שואל אותה מה שמה, היא עונה "אוטום" (בעברית: סתיו).
שחקנים

ג'וזף גורדון-לוויט - טום הנסון
זואי דשנל - סאמר פין
קלואי גרייס מורץ - רייצ'ל הנסון
ג'פרי ארנד - מקנזי
מתיו גריי גובלר - פול
קלארק גרג - ויינס
מינקה קלי - אוטום
ביקורות והכנסות

הביקורות על הסרט היו מהללות. הסרט זכה ל"קימת כבוד" בפסטיבל סאנדנס ששם הוא הוצג לראשונה. לפי האתר "Rotten Tomatoes", כ-87% ממבקרי הקולנוע בארצות הברית נתנו לסרט ציון חיובי. רבים מהעיתונים המובילים בארצות הברית שביניהם ניו יורק דיילי ניוז, רולינג סטון, USA Today ועוד דירגו את הסרט כאחד הסרטים הטובים ביותר של השנה. הסרט זכה לכמה מועמדויות וזכיות בפרסים יוקרתיים כמו גלובוס הזהב ואינדפנדנט ספיריט. הסרט בתחילת 2009. הסרט הפתיע בקופות והצליח להכניס פי כמה מתקציבו והפך להיות אחד מה"להיטים הישנוניים" ("sleeper hits") הטובים ביותר באותה שנה. בשבוע הראשון לצאתו בבריטניה הסרט הכניס כ-2 מיליון דולר ודורג במקום השני אחרי הסרט "מחוז 9". נכון לפברואר 2010 הסרט הכניס 32,391,374 דולר בארצות הברית ו-28,331,360 דולר בארצות אחרות. הכנסותיו של הסרט ממכירות ה-DVD היו 11,382,604 דולר, מה שמיקסם את הכנסותיו בלמעלה מ-72 מיליון דולר.